cyanic-selkie/wikianc huggingface dataset:
Հրաշքների գավիթ
Վայր
Հրաշքների գավիթներ եղել են համարյա բոլոր խոշոր քաղաքներում։ Փարիզում դրանք տասներկուսն էին. — 63, du Bac փողոց; — Բրիսել (Brissel) պալատ` Моrue de la Mortellerie փողոցի վրա (այժմյան du Temple փողոցի մի մասը); — de la Jussienne պալատ` նույնանուն փողոցի վրա; — de Reuilly փողոցի վրա; — des Tournelles փողոցի վրա; — de l’Echelle փողոցի վրա; — Սեն-Դյոնի (Saint-Denis) դարպասների մոտ երկու պալատ` la butte aux Gravois բլրի վրա; — ամենամեծ հրաշքների գավիթը` Ալբիի կալվածք (Fief d’Alby)` du Caire և Réaumur փողոցների միջև, այսօր այն Փարիզի 2-րդ շրջանն է` Լյո Սանտե  (Le Sentier) թաղամասը։
Վերջինը ամենահայտնին էր, այնտեղ են ստեղծագործել Վիկտոր Հյուգոն և Անրի Սովալը։ Գողերն ու աղքատները նույնիսկ իրենց համար թագավոր էին ընտրում, այսպես կոչված «Գլխավոր աղքատ » կամ «Տյուների թագավոր »: Վայրն այնքան վտանգավոր էր, որ նույնիսկ թագավորական զինվորները չէին համարձակվում այնտեղ մտնել։
1630 թվականին Լյուդովիկոս XIII-ի օրոք, երբ փորձել էին շարունակել նոր փողոցը, որը կհատեր Հրաշքների գավիթը, կառուցողներին սպանեցին` աշխատանքը դեռ չվերջացրած։
Հրաշքների գավիթը գրականության մեջ
Փարիզի 2-րդ շրջանում գտնվող ամենահայտնի և վտանգավոր Հրաշքների գավթի նկարագրությունը տվել է Վիկտոր Հյուգոն իր «Փարիզի Աստվածամոր տաճարը» վեպում (1831)։ Նկարագրվում է նաև Անն և Սերժ Գոլոն զույգի «Անժելիկա» վեպի մասերից մեկում (1956) և Ժյուլետտա Բենցոնիի «Կատրին» վեպի առաջին մասում (1964)։
Ալեքսանդր Կարպենկոն Կիր Սապգիրի  "Հրաշքների գավիթ" գրքի մասին
Արտաքին հղումներ
Կատեգորիա:Փարիզի պատմություն
Ֆեռնանդու Կոլոր դի Մելու
Մինչ նախագահություն
1976 թվականին Ֆեռնանդուն դարձել է ԱՄԿ-ի ֆուտբոլային ակումբի նախագահ, հիմնված Ալագոաս նահանգում, հետո զբաղվել է քաղաքականությամբ։ 1979 թվականին նա ընտրվել է Մասեյո քաղաքի քաղաքապետ (Ազգային Վերածննդի Դաշինքի կողմից), իսկ 1986 թվականին՝ Ալագոաս նահանգի նահանգապետ։ Այդ պաշտոնում իրեն դրսևորել է որպես պոպուլիստ, հայտնելով, որ մտադիր է պայքարել պետական պաշտոնյաների բարձր աշխատավարձերի դեմ։ Քարոզարշավը, որը ցուցադրվել է կենտրոնական հեռուստաընկերությունով, նրան դարձրել է հանրաճանաչ մարդ ամբողջ երկրում, ինչը անսովոր է Ալագոասի նման փոքր նահանգի նահնգապետի համար։
Նախագահություն
Պաշտոնավարման առաջին իսկ օրը նա հայտարարեց «Կոլորի նախագիծ» կոչվող ծրագրի կիրառման մասին, ըստ որի նշանակալից միջոցները բանկային հաշիվներից պետք է փոխանցվեն կառավարական հիմնադրամներ և դուրս գան ազատ շրջանառությունից, միևնույն ժամանակ կառավարությունը ծրագրում է ավելացնել կանխիկ փողերի շրջանառությունը։ Պլանը կազմվել է Կոլորի կառավարության ֆիննանսների նախարարի կողմից։ Արմատական տնտեսական բարեփոխումները բնակչության կողմից ընդունվեցին առանց էնտուզիաստի, սակայն մի քանի ամիսների ընթացքում գնաճը նվազեց ամսական մինչև 25 %։ Իր նախագահության ընթացքում Կոլորը նաև ստորագրեց պայմանագիր, որը ապահովում է անդամակցություն Mercosur - ում՝ հինգ հարավամերիկյան պետությունների համագործակցության կազմակերպություն։
1991 թվականին Կոլոր դի Մելուի կառավարությունը ընկղմվեց խոր քաղաքական ճգնաժամի մեջ, կապված կաշառակերության մեջ մեղադրանքի հետ, և չկարողացավ արդյունավետ շարունակել արմատական բարեփոխումների ծրագրի իրականացումը։ 1991 թվականի մայիսին նախագահի եղբայրը՝ Պեդրո Կոլորը, նրան մեղադրեց այն բանում, որ իրականացվող բարեփոխումների գործընթացում նախընտրություններ են տրվել որոշակի խմբերի։ Կոնգրեսը եւ Դաշնային ոստիկանությունը հետաքննություն սկսեցին։ Մի քանի ամիս անց Կոլորը կենտրոնական հեռուստաալիքով՝ կոչ անելով բնակչությանը դուրս գալ փողոցներ՝ ի նշան «հեղաշրջում կազմակերպել փորձող ուժերի» դեմ բողոքի։ 1992 թվականի օգոստոսի 11-ին Կոլորի դեմ տեղի է ունեցել խոշոր ուսանողական ակցիա ։
Իմպիչմենտ
1994 թվականին Գերագույն Դատարանը Կոլորի վրայից հանեց կաշառակերության մասին մեղադրանքը, սակայն ուժի մեջ թողեց քաղաքական գործունեությունը կասեցնող արգելքը ։
Նախագահական ժամկետից հետո
2000 թվականին իր թեկնածությունն է առաջադրել է Սան-Պաուլոյի քաղաքապետի պաշտոնում։ Սակայն դիմումը ներկայացնելու պահին նրա նկատմամբ գործում էր դատարանի որոշումը, և նրա թեկնածությունն հանվել է ընտրություններից։ 2002 թվականին նա առաջադրվել է Ալագոասի նահանգապետի պաշտոնում, բայց պարտվեց գործող նահանգապետին՝ Ռոնալդ Լեսսեին։ 2006 թվականին ստանալով ձայների 44%-ը և հաղթելով Լեսսեին, Կոլոր դի Մելուն Ալագոասից անցավ սենատ։
2010 թվականի հոկտեմբերի 3 - ին Ալագոաս նահանգի նահանգապետի պաշտոնի ընտրություններում հավաքեց ձայների 28,8 % -ը և, զբաղեցնելով երրորդ տեղը, չանցավ  երկրորդ փուլ ։
Ծանոթագրություններ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Մոլլի Ֆաուստման
Մոլլի Ֆաուստման (Mollie Faustman, ), շվեդ նկարիչ, գրող և լրագրող։
Կենսագրություն
Մոլլի Ֆաուստմանը ծնվել է 1883 թվականի մարտի 15-ին Ստոկհոլմում, հարուստ բուրժուական ընտանիքում։ Նրա հայրը ինժեներ Էդվարդ Ֆաուստմանն էր, լրագրող և քննադատ Լարս Յոհան Երտայի անօրինական որդին, իսկ մայրը առաջին շվեդ կին լրագրող Վենդելա Հեբբեն։ Մոլլի Ֆաուստմանը ընտանիքի երեք դուստրերից երկրորդն էր։ Մանուկ հասակում որոշ ժամանակ ապրել է Լոնդոնում` ծնողների հետ, բայց հետո մայրը ամուսնալուծվել է և դուստրերի հետ վերադարձել Ստոկհոլմ, որտեղ էլ հայտնվել է ծանր ֆինանսական վիճակում։ Մոլլիի ծնողները հավանություն չէին տալիս նրա գեղարվեստական հակումներին, և նա ստիպված եղավ շուտ լքել տունը և հոգալ իր մասին։
Դպրոցն ավարտելուց հետո` 1905-1911 թվականներին, հաճախել է Վալանդի արվեստի դպրոց (Valand målarskola, այժմ՝ Վալանդի ակադեմիա)։ Այնուհետև, 1908-1911 թվականներին, նա մի քանի անգամ մեկնել է Փարիզ, որտեղ շարունակել է սովորել նկարչություն, այդ թվում՝ Անրի Մատիսի մոտ։
Ֆաուստմանը նաև առաջին շվեդ կանանցից էր, ով ստեղծել է կոմիքսներ։ Dagens Nyheter-ում նա ուներ մշտական կերպարներ՝ Տուտտանի և Պուտեի երեխաները, պարզեցված, ոճավորված նկարներով, Ֆաուստմանը պատկերում էր տեսարաններ իրենց առօրյա կյանքից։ Այս գծանկարներն այնուհետև հրատարակվել են երկու առանձին գրքերով՝ 1926 և 1934 թվականներին։
Սակայն Ֆաուստմանը իր հիմնական զբաղմունքը համարում էր գեղանկարչությունը։ Նրա առաջին անհատական ցուցահանդեսը տեղի է կայացել 1931 թվականին։ Քննադատները նշում էին նրա արվեստի ընդգծված ինքնատիպությունը, աշխատելով մոդեռնիզմին համահունչ՝ նա հեռու մնաց դպրոցներից և ուղղություններից՝ ստեղծելով սեփական ոճը։ Ֆաուստմանի սիրված թեմաներից մեկը երեխաներն էին, այնուամենայնիվ, ինչպես իր ժամանակակից Վերա Նիլսսոնը, նա ոչ թե ստեղծում էր երեխաների ավանդաբար իդեալականացված կերպարներ, այլ երեխաներին պատկերում էր որպես լուրջ, մտածված, երբեմն էլ մռայլված։
Մոլլի Ֆաուստմանը մահացել է 1966 թվականի հունվարի 1-ին և թաղվել Ստոկհոլմում։
Աղբյուրներ
Կատեգորիա:Շվեդ կին արվեստագետներ Կատեգորիա:Շվեդ կին գրողներ Կատեգորիա:Շվեդ նկարչուհիներ Կատեգորիա:Շվեդ լրագրողներ
Ժամկետը՝ յոթ օր
Ժամկետը՝ յոթ օր, 1991 թվականին Երևանի Կամերային թատրոնում նկարահանված հայկական ֆիլմ։
Սյուժե
Տղամարդ և կին։ Նրանց հանդիպումը։ Չկայացած սեր և բաժանում։ Մաշված մի պատմություն, որը կատարվում է փլուզվող քաղաքի ֆոնի վրա։ Քաղաք, ուր գալիս են զինվորներ ու կեղծ մարգարեներ։ Ամեն ինչ վերածվում է խեղկատակության... Սերը միայն կարող է փրկել ։
Գլխավոր դերերում
Աշոտ Ադամյան, Նորա Արմանի
Դերերում
Մ. Մելքոնյան, Ա. Սարգսյան, Ա. Մուրադխանյան, Վ. Մկրտչյան, Յու. Կոստանյան, Մ. Պողոսյան, Գ. Ամիրագյան, Դ. Բաբայան, Մ. Ավակիմյան, Կարեն Ջանիբեկյան, Ա. Այվազյան, Վ. Չաուշյան, Լեոնիդ Սարկիսով, Է. Բեժանով, Կ. Էքմեքչյան (Կալաֆատիս), Վ. Մկրտչյան, Լ. Իգիթյան, Ն. Հայկանյան, Ա. Մելքոնյան, Ս. Հախնազարյան, Ե.Պոդպոմոգովա, Ն. Հայրապետյան, Օ. Բաղդալյան, Ա. Համբարձումյան, Քրիստ Մանարյան, Կ. Ուլիխանյան
Ծանոթագրություններ
Կատեգորիա:1991 ֆիլմեր Կատեգորիա:Հայկական ֆիլմեր
Մեծ Չուչկա
Մեծ Չուչկա  (Большая Чучка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Հին Տոտմա գետի ձախ ափում՝ 34 կմ հեռավորության վրա։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Ունզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նիլ Բլոմկամպ
Կարիերայի սկիզբ
Նիլ Բլոմկամպը ծնվել է Յոհաննեսբուրգում։ Երիտասարդ տարիներին նա հրապուրվում էր համակարգչային անիմացիայով։ 16 տարեկանում նա սկսում է աշխատել նկարիչ անիմատոր Շարլտո Կոպլիի Deadtime ընկերությունում։ Իննսունականների վերջերից տեղափոխվում է Կանադա, այնտեղ ավարտում է համակարգչային գրաֆիկայի և հատուկ էֆեկտների վանկուվերյան դպրոցը։ Նիլը ընկերություն է անում Մայքլ Բեեմի հետ ։
Համագործակցություն Պիտեր Ջեկսոնի հետ
Պիտեր Ջելսոնը, որպես «Հալո» ֆիլմի պրոդյուսեր, նախագծից Գիլերմո Դել Տորոյի հեռանալուց հետո ռեժիսորի տեղն առաջարկում է Նիլ Բլոմկամպին։ Նիլը բավականին նախապատրաստական աշխատանքներ կատարեց, չնայած դրան ֆիլմի նկարահանումները դադարեցվեցին։  Ջեկսոնը որպես փոխհատուցում Բլոմկամպին առաջարկեց 30 միլիոն սեփական նախագծի նկարահանման համար և որպես այդպիսին դաձավ «9-րդ շրջան»-ի, լիամետրաժ տարբերակը «Գոյատևել  Յոբուրգում»։ Ֆիլմի սցենարը Բլոկոմպը ստեղծեց կնոջ Թերրի Թատչելի հետ համատեղ։
Օտարը 5
2015 թվականի սկզբին հայտնի դարձավ, որ Նիլը պետք է դառնա «Օտարը 5» («Օտարը» ֆիլմերի շարքից) ֆիլմի ռեժիսորը։    Գործողությունները տեղի են ունենում «Օտարները» և «Օտարը 3» ֆիլմերի միջև ընկած ժամանակահատվածում։ Ֆիլմում նկարահանվել են Սիգուրնի Ուիվերը և Մայքլ Բինը, իսկ որպես պրոդյուսեր հանդես է գալիս Ռիդլի Սկոտը ։ Սկզբում ռեժիսորը հրաժարվեց այս ֆիլմից, սակայն 2015 թվականի հունվարին իր Ինստագրամի էջում Բլոմկամպը նկարագրեց նոր ֆիլմի արտ-հայեցակարգը, որտեղ Էլեն Ռիպին հանդես էր գալիս  «Տիեզերական ժոկեյի» հագուստով։ Հետագայում ռեժիսորը ակնարկեց, որ հնարավոր է ինքը նկարահանի «Օտարի», ոչ թե մեկ, այլ մի քանի ֆիլմեր ։
Լևիաֆան
2015 թվականի մարտին տեղեկություններ տարածվեցին, որ Բլոմկամպը Սայմոն Կինբերգի հետ միասին հանդես կգան որպես «Լևիաֆան» ֆանտաստիկ ֆիլմի պրոդյուսերներ, որը պետք է նկարահանի ռեժիսոր Ռուարի Ռոբինսոնը ։ 2017 թվականին իր սեփական «Oats Studios» կինոստուդիայում Նիլը թողարկեց մի շարք կարճամետրաժ ֆիլմեր, «Rakka», «Firebase», «God: Serengeti», «Zygote», «Kapture: Fluke»:
Adam: The Mirror
Կարճամետրաժ մինի ինտերնետ սերիալները մեկնարկեցին Unity դեմո- թիմի ներկայացուցիչների կողմից ժամանակակից խաղային ապարատների հնարավորությունների ցուցադրման նպատակով դեմո-հոլովակների արտադրությամբ։ Ռենդերինգը կատարվում է իրական ժամանակում Unity ապարատի միջոցով։ Հետագա դրվագների ստեղծումը իրականացնում է «Oats Studios»-ը, իսկ ռեժիսորական աշխատանքները կատարում է Նիլը, մնացած աշխատանքները իրական ժամանակում շարունակվում է կատարվել Unity սարքի միջոցով։ Ֆիլմի ստեղծման գործընթացում օգտագործվում են ժամանակակից կինեմատոգրաֆիայի համակարգչային գրաֆիկայի այնպիսի մասնագիտական մեթոդներ, ինչպիսիք են շարժման գրավչությունը, այդ պայմաններում ողջ տեղեկատվության մշակումը իրական ժամանակում կատարվում է համակարգչային խաղային սարքերի միջոցով, ի տարբերություն այնպիսի մասնագիտական համակարգի, ինչպիսին է autodesk maya-ն, որտեղ ամբողջ ֆիլմը կադրերով ռենդավորվում է մի քանի ամսվա ընթացքում։ Հետագայում այս շարքում ներդրված գաղափարները կարող են հիմք հանդիսանալ լիարժեք ֆիլմի համար, եթե այն հետաքրքրի ինչ որ ստուդիայի։
Ռոբոկոպի վերադարձը
2018 թվականի հուլիսին հաստատվեց, որ Նիլը պետք է դառնա Ռոբոկոպի մասին նոր ֆիլմի ռեժիսորը ։
Ծանոթագրություններ
Կատեգորիա:Հարավաֆրիկացի կինոռեժիսորներ Կատեգորիա:Հարավաֆրիկացի սցենարիստներ Կատեգորիա:Կանադացի կինոռեժիսորներ Կատեգորիա:Կանադացի սցենարիստներ Կատեգորիա:Կանադացի մուլտիպլիկատորներ
Բրանդենբուրգյան դարպասներ (այլ կիրառումներ)
Բրանդենբուրգյան դարպասներ արտահայտությունը կարող է վերաբերել`
Սաֆակուլովոյի շրջան (Կուրգանի մարզ)
Սաֆակուլովոյի շրջան (Сафакулевский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1940 թվականին։ Վարչական կենտրոնը՝ Սաֆակուլովո ։
Աշխարհագրություն
Շրջանի տարածքի մակերեսը կազմում է 2280 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15284 մարդ։ Բնակչության խտությունը կազմում էր 6,7 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Վալենտինա Վարդուհի Կարախանյան
Վալենտինա Վարդուհի Ալեքսանդրի Կարախանյան (Valentina Vartui Karakhanian, ), հայազգի իտալաբնակ գիտնական, երաժիշտ , «Սուրբ Աթոռը և Օսմանյան կայսրությունում հայերի բնաջնջումը՝ ըստ Վատիկանի գաղտնի արխիվի և Պետքարտուղարության պատմական արխիվի փաստաթղթերի» գրքի համահեղինակ, Վատիկանի գաղտնի արխիվում, ինչպես նաև Վատիկանի Պետքարտուղարության պատմական արխիվում հետազոտող, Իտալիայի հայ տաղանդների միության հիմնադիր ու թիմի ղեկավար, «Արտույտների ագարակը» ֆիլմի երգերի կատարող։
Հանս Ռայխենբախ
Հանս Ռայխենբախ, գերմանացի փիլիսոփա և տրամաբան։ 1926-1933 թվականներին՝ Բեռլինի համալսարանի պրոֆեսոր, 1933 թվականին, ֆաշիզմի իշխանության գլուխ անցնելուց հետո, վտարանդվել է, 1933-1938 թվականներին՝ Ստամբուլի, 1938-1953 թվականներին՝ Կալիֆոռնիայի համալսարանների պրոֆեսոր։ 20-ական թվականներին Հանս Ռայխենբախ մասնակցել է նեոպոզիաիվիզմի օջախներից մեկի՝ Բեռլինի գիտական փիլիսոփայության ընկերության հիմնադրմանը, նրա «Erkenntniss» պարբերական հանդեսի ստեղծմանը։ Լինելով ֆիզիկայի փիլ. հարցերի գիտակ՝ Հանս Ռայխենբախ ներկայացնում էր նեոպոզիտիվիզմի ֆիզիկալիստական թևը, որը «դիտարկվող ֆիզիկական օբյեկտների լեզուն» համարում էր առավել հարմարված գիտական օբյեկտիվ նկարագրության համար։ Հանս Ռայխենբախ քննադատել է ռացիոնալիզմը, նկատի ունենալով այն ուսմունքները, որոնք հավատում են օբյեկտիվ խստիվ պատճառականությանը և, համապատասխանաբար, ճշմարտության հասնելու բանականության կարողությանը։ Մինչդեռ, ըստ Հանս Ռայխենբախի, բնության օրինաչափությանը և ճանաչողությանն առավել համապատասխանում է հավանականային տրամաբանությունը, որը նա մշակել է որպես մաթեմատիկական հավանականությունների տեսության ձևական աքսիոմատիկայի տրամաբանական մեկնաբանություն։ Նույն հիմքով Հանս Ռայխենբախ մշակել է բազմարժեք տրամաբանության համակարգ՝ հարմարեցված քվանտային մեխանիկայի տեսության շարադրման կարիքներին։ Հանս Ռայխենբախ զբաղվել է նաև գիտության օրենքների (նոմոլոգիական ասույթների) տրամաբանական վերլուծությամբ։
Ծանոթագրություններ
Կատեգորիա:Գերմանացի փիլիսոփաներ Կատեգորիա:20-րդ դարի փիլիսոփաներ Կատեգորիա:Գյոթինգենի համալսարանի շրջանավարտներ Կատեգորիա:Մյունխենի համալսարանի շրջանավարտներ Կատեգորիա:Գերմանիայի հրեաներ Կատեգորիա:Հրեա փիլիսոփաներ Կատեգորիա:Հումբոլդտի համալսարանի շրջանավարտներ
Ժավրեզակ
Ժավրեզակ (Javrezac), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 638 մարդ, բնակչության խտությունը` 174.32 մարդ/կմ²։ Բնակավայրը զբաղեցնում է 3.66 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 115 կմ հարավ-արևմուտք, Անգուլեմ քաղաքից` 45 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 398 աշխատունակ (15-64 տարեկան) բնակիչ, որոնցից ակտիվ էին 294-ը, իսկ ոչ ակտիվները` 104։ Ակտիվության ցուցանիշը կազմում է 73,9 %։ 294 աշխատունակ մարդկանցից աշխատել է 266 անձ (146 տղամարդ և 120 կին)։ Գործազուրկ են եղել 28 անձ (14 տղամարդ և 14 կին)։ 104 անաշխատունակներից 19-ը եղել են աշակերտներ կամ ուսանողներ, 52-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կարոլինգյան մինուսկուլ
Կարոլինգյան մինուսկուլը մշակվել է 8-րդ դարի երկրորդ կեսին և աննախադեպ զարթոնք ապրել 9-րդ դարում՝ Կարոլինգների ֆրանկական թագավորության մտավոր կենտրոն հանդիսացող Կորբիի աբբայությունում ։ Սկզբնական շրջանում այն օգտագործում էին միայն սալիական ֆրանկները, սակայն կարճ ժամանակամիջոցում այն տարածվում է ամբողջ Արևմտյան Եվրոպայում, որտեղ այն օգտագործվում է նախ եպիսկոպոսների և մյուս վանականների, և ապա նաև գրիչների և զարդողների շրջանում։ Կարոլինգյան մինուսկուլը լայնորեն կիրառվում է 200 տարի և դուրս է մղվում գոթական գրերի ի հայտ գալուն պես։ Շուտով գոթական տառերը մեծ հայտնիություն են ձեռք բերում՝ դուրս մղելով արդեն իսկ գոյություն ունեցած գրելաձևերին։
14-րդ դարի հումանիստները, Ֆրանչեսկո Պետրարկայից սկսած, հայտնաբերել են հին հեղինակների ստեղծագործություններ, և դրանք պատճենել կարոլինգյան մինուսկուլով։ Այսպիսով՝ ժամանակի բազմաթիվ հեղինակներ մշակել են հնագույն ձեռագրերը՝ դրանք վերաշարադրելով կարոլինգյան ձևատառով։
Գրականություն
Կատեգորիա:Մինուսկուլներ Կատեգորիա:Ֆրանկներ Կատեգորիա:Ֆրանսիական գրականություն Կատեգորիա:Լատինական այբուբեն
Սաբրենկա
Սաբրենկա (Сабренька), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոտչա գետի աջ ափում՝ 4 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
The X Factor (Մեծ Բրիտանիա)
The X Factor, բրիտանական երաժշտական տաղանդներ բացահայտող հեռուստահաղորդում, որը ստեղծվել է 2004 թվականի սեպտեմբերին պրոդյուսեր Սայմոն Քոուելի կողմից։ Մեծ Բրիտանիայում հեռուստահաղորդումը ցուցադրվում է ITV հեռուստաալիքով։ Հաղորդման միտքը ծագել է Քոուելի մոտ հայտնի Pop Idol  հեռուստահաղորդման դատավարությունից հետո։ Հեռուստահաղորդման թողարկումից հետո առաջացել են դատական վեճեր, երկու հաղորդումների նմանության պատճառով ։
Դուզի
Դուզի (Douzy), համայնք Ֆրանսիայի Շամպայն-Արդեն մարզի Արդեններ գավառում ։
The X Factor (Մեծ Բրիտանիա)
Առաջին սեզոնում ժյուրիի կազմում եղել են Լուիս Ուոլշը, Շերոն Օսբորնը և Սայմոն Քոուելը։ Երգչուհի Դանի Մինոուգը միացել է նրան չորրորդ սեզոնից, իսկ Շերիլ Քոուլը փոխարինել է Օսբորինին 5-րդ սեզոնում։ 8-րդ սեզոնում փոխարինվել են բոլոր ժյուրիները, և ժյուրի են դարձել Գերի Բարլոուն, Քելի Ռոուլենդը և երգչուհի Տուլիս Կոնտոստավլոսը։ 9-րդ սեզոնում Նիկոլ Շերզինգերը զբաղեցրել է Քելլի Ռոուլենդի աթոռը, իսկ 10-րդում՝ Շերոն Օսբորնը, Սայմոն Քոուելը և Շերիլ Քոուլը վերադարձել են շոու։ 11-րդ սեզոնում, որը թողարկվել է 2014 թվականին, Օսբորնի տեղը զբաղեցրել է Մելանի Բրաունը, ավելի վաղ մասնակցել է 9-րդ սեզոնում որպես ժյուրիների ժամանակավոր փոխարինող, Շերզինգերը և Բարլոուն։ 12-րդ սեզոնում շոույում փոփոխություններ են կատարվել ժյուրիի կազմում, այսպես Ռիտա Օրան և Նիկ Գրիմշոուն փոխարինել են Մելանի Բրաունին և Լուիս Ուոլշին ժյուրի աթոռներում։
Դուզի
Բնակչությունը 2008 թվականի դրությամբ կազմում է 1852 մարդ, բնակչության խտությունը` 145.14 մարդ/կմ²։ Բնակավայրը զբաղեցնում է 12.76 կմ² տարածք։
The X Factor (Մեծ Բրիտանիա)
Թողարկումից հետո հաղորդումը մեծ հաջողություններ է գրանցել և դարձել է հայտնի։ The X Factor հաղորդման տարբերակներ սկսել են հայտնվել տարբեր երկրներում որպես ֆրանչայզինգի։ 6-րդ սեզոնը գրավել է 200 000 հեռուստադիտողի և հասել է առավելագույնի բրիտանական հեռուստադիտողների շարքում, հավաքելով էկրանների առջև 19,7 միլիոն մարդ (հեռուստադիտողների 63,2 %) : Եզրափակչում տրվել է 10 միլիոն ձայն ։ 2013 թվականի նոյեմբերի 15-ին ITV հեռուստաալիքը հայտարարել է, որ Քոուելը պայմանագիր է կնքել The X Factor  հեռուստահաղորդումը երեք տարով երկարաձգելու համար, մինչ 2016 թվականը ։
Դուզի
Աշխարհագրություն
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 26 կմ հարավ-արևելք։
The X Factor (Մեծ Բրիտանիա)
Պատմություն
The X Factor շոուն ստեղծվել է Սայմոն Քուելի ստուդիայի կողմից, որպես Pop Idol  շոուի փոխարինում, որտեղ նա եղել է ժյուրի, բայց, ցանկանալով թողարկել սեփական շոուն, լքել է այն։  Pop Idol -ի առաջին սեզոնը բավական հաջողված էր, ինչպես և երկրորդը, բայց եզրափակչում վարկանիշը սկսել է նվազել ։ 2004 թվականին բրիտանական ITV հեռուստաալիքը հայտարարել է նոր շոուի մասին, որի հեղինակն է Քուելը, առանց Pop Idol-ի հեղինակի ՝ Սայմոն Ֆուլերի՝ The X Factor: Երկու շոուների ակներև նմանությունը հետագայում դարձավ իրավական վեճի առարկա ։
Շոուի սեզոններ
Մասնակից (կամ ուսուցիչ) «Տղաներ» կատեգորիայում Մասնակից (կամ ուսուցիչ) «Աղջիկներ» կատեգորիայում Մասնակից (կամ ուսուցիչ) «16-ից մինչև 24» կատեգորիայում Մասնակից (կամ ուսուցիչ) «25 մեծ» կամ «28 մեծ» կատեգորիայում Մասնակից (կամ ուսուցիչ) «Խմբեր» կատեգորիայում
Դուզի
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
The X Factor (Մեծ Բրիտանիա)
Կատեգորիաներ և եզրափակիչ փուլ անցածներ
Յուրաքանչյուր սեզոնում երեք ժյուրիներից ամենքը դառնում է որևէ կատեգորիայի ուսուցիչ և ընտրում է մի քանի մասնակիցներ (3 կամ 4), ում հետ նա պետք է հասնի եզրափակիչ՞
Դուզի
Տնտեսություն
2010 թվականին ուներ 1188 աշխատունակ (15-64 տարեկան) բնակիչ, որոնցից ակտիվ էին 821-ը, իսկ ոչ ակտիվները` 367։ Ակտիվության ցուցանիշը կազմում է 69,1 %։ 821 աշխատունակ մարդկանցից աշխատել է 713 անձ (411 տղամարդ և 302 կին)։ Գործազուրկ են եղել 108 անձ (49 տղամարդ և 59 կին)։ 367 անաշխատունակներից 117-ը եղել են աշակերտներ կամ ուսանողներ, 109-ը` թոշակառուներ, իսկ 141-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
The X Factor (Մեծ Բրիտանիա)
Արտաքին հղումներ
Կատեգորիա:Հեռուստաշոուներ այբբենական կարգով Կատեգորիա:Երաժշտական մրցույթներ
Կապարի (II) նիտրատ
Կապարի (II) Նիտրատ Рb(NO3)2, քիմիական բանաձևով անօրգանական միացություն է։ Այն հանդիպում է որպես անգույն բյուրեղ կամ սպիտակ փոշի։ Ի տարբերություն շատ այլ կապարի (II) աղերի, այն լուծվում է ջրում։
Հայտնի է դեռ Միջին դարերից plumb dulcis անվամբ։ Կապարի Նիտրատի արտադրությունը ազոտական թթվում մետաղական կապարից կամ կապարի օքսիդից փոքրածավալ էր։ Նպատակն էր դրա անմիջական օգտագործումը այլ կապար պարունակող միացություններ արտադրելու համար։
19-րդ դարում, կապարի (II) նիտրատը սկսվեց արտադրվել Եվրոպայում ու Ամերիկայում առևտրային նպատակներով։ Պատմականորեն, դրա հիմնական կիրառությունն էր գունանյութերի ու կապարային ներկերի համար հումքը, սակայն այդպիսի ներկերը փոխարինվել են ավելի քիչ թունավոր ներկերով, որոնց հիմնական բաղադրիչն է տիտանի երկօքսիդը։
Կապարի (II) նիտրատը թունավոր օքսիդիչ է և դասակարդվել է որպես մարդկանց համար քաղցկեղածին նյութ։ Այս պատճառով այն պետք է պահպանվի և մշակվի համաձայն համապատասխան ապահովության կանոնների` այն ներշնչելը կամ դրա հետ փոխազդելը կանխելու համար։
Կառուցվածք
Պինդ կապարի նիտրատի կառուցվածքը հայտնաբերվել է նեյտրոնային դեֆրակցիայի միջոցով։
Արտաքին հղումներ
Ապահովության տեղեկատվական թերթիկներ
Կատեգորիա:Կապարի աղեր Կատեգորիա:Նիտրատներ
Վարգաշիի շրջան
Վարգաշիի շրջան (Варгашинский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Վարգաշի ։
Աշխարհագրություն
Շրջանի տարածքի մակերեսը կազմում է 3020 կմ²։
Բնակչություն
2010 թվականի մարդահամարի արդյունքներով շրջանում բնակվում էր 22066 մարդ։ Բնակչության խտությունը կազմում էր 7,31 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Feels like Vegas
«Feels like Vegas», ամերիկացի երգիչուհի Թինաշեի երգը։ Այն ընդգրկվել է նրա դեբյուտային «Aquarius» ալբոմում, որը թողարկվել է 2014 թվականի հոկտեմբերին։ Երգը գրվել է Թինաշեի, Stargate-ի, Mozella-ի և ռեփեր Ռոսկո Դեշի կողմից։ Երգի բեք վոկալը կատարում է Ռոսկո Դեշը ։
Թողարկում
2014 թվականի օգոստոսի 26-ին Թինաշեն հրապարակեց «Aquarius» ալբոմում տեղ գտած երգերի անվանումները, որից պարզ դարձավ, որ ալբոմի 13-րդ ստեղծագործությունը կոչվում է «Feels like Vegas» ։ Երգի պրեմիերան կայացավ 2014 թվականի սեպտեմբերի 15-ին, իսկ նույն տարվա հոկտեմբերի 3-ին վաճառքի դուրս եկավ «Aquarius» ալբոմը ։
Տեսահոլովակ
Երգի տեսահոլովակը, որի ռեժիսորն է Սթիվեն Գարնետը, ներկայացվել է 2015 թվականի սեպտեմբերի 1-ին երգչուհու ՅուԹյուբի ալիքում ։
Արտաքին հղումներ
Կատեգորիա:Թինաշեի երգեր
Ֆաբիանա Դադոնե
Ֆաբիանա Դադոնե (Fabiana Dadone, ), իտալացի քաղաքական գործիչ, Պատգամավորների պալատի պատգամավոր` Հինգ աստղերի շարժում կուսակցությունից։ 2019 թվականից` Իտալիայի պետական ծառայության հարցերով փաստացի նախարար։
Պատմություն
Ստացել է իրավաբանական կրթություն, մասնագիտությամբ իրավաբան է։ Պատգամավորների պալատի պատգամավոր է ընտրվել 2013 թվականի մարտի 19-ին՝ խորհրդարանական ընտրությունների արդյունքում, Պիեմոնտի 2-րդ ընտրատարածքից։ 2013 թվականի մայիսի 7-ից իր գործունեությունն է ծավալում I հանձնաժողովում (Սահմանադրության, խորհրդի նախագահի և ներքին գործերի հարցերի)։ 2013 թվականի հոկտեմբերի 11-ից Իտալիայում գործող կազմակերպված հանցավոր խմբավորումների (իտալական և արտասահմանյան) դեմ պայքարի խորհրդարանական կոմիտեի անդամ է։
Դադոնեն երկու անգամ մասնակցել է Հինգ աստղերի շարժման խմբակցության ղեկավարի ընտրություններին և 2014 թվականի հոկտեմբերի 21-ին հաղթանակ տարել՝ առաջ անցնելով Մասիմո Արտինիից։ 2015 թվականի փետրվարի 9-ին նա խմբակցության ղեկավար է դարձել` Անդրեա Չեկոնիի հեռանալուց հետո։ 2015 թվականի մայիսի 11-ին Դադոնեն լքել է այդ պաշտոնը՝ զիջելով այն Ֆրանչեսկա Բուզինարոլոյին։
2019 թվականի սեպտեմբերի 4-ին Ջուզեպպե Կոնտեի երկրորդ կառավարության ձևավորման ժամանակ Ֆաբիանա Դադոնեն նշանակվել է Իտալիայի պետական ծառայության գործերի փաստացի նախարար, և սեպտեմբերի 5-ին տեղի է ունեցել կառավարության երդմնակալության արարողությունը ։
Արտաքին հղումներ
Կատեգորիա:Իտալացի իրավաբաններ Կատեգորիա:Իտալիայի նախարարներ Կատեգորիա:Իտալիայի կին քաղաքական գործիչներ Կատեգորիա:Հինգ աստղերի շարժման անդամներ
Սիվերգ
Սիվերգ (Sivergues), համայնք Ֆրանսիայի Վոքլյուզ դեպարտամենտում, Պրովանս Ալպեր Լազուր ափ շրջանում։ Պատկանում է Բոնյո կանտոնին։
Աշխարհագրական դիրք
Տեղակայված է Լուբերոն լեռնազանգվածում, ծովի մակարդակից 590 մ բարձրության վրա։ Կոմունայով հոսում է Դյուրանս գետի վտակ Էգ-Բրենը։ Այս մեկուսացված համայնքը արտաքին աշխարհի հետ կապված է մի ճանապարհով, որն ավարտվում է Սիվերգում։ Այդ պատճառով կոմունան գրավում է արշավների սիրահարներին։
Ժողովրդագրություն
Համայնքի բնակչությունը 2010 թվականին կազմել է 49 մարդ։
Չեխովի փողոց (Տագանրոգ)
Չեխովի փողոց (Улица Чехова), փողոց ՌԴ Ռոստովի մարզի Տագանրոգ քաղաքում։ Քաղաքի ամենաերկար փողոցներից մեկն է։ Անվանված է մեծ ռուս գրող, Տագանրոգում ծնված Անտոն Չեխովի պատվին։
Աշխարհագրություն
Փողոցը սկիզբ է առնում Շևչենկոյի և Հունական փողոցների միաձուլման վայրից, Տագանրոգի ծովային նավահանգստի հարևանությամբ։ Սկզբնամասում փողոցն անցնում է հյուսիսարևմտյան ուղղությամբ` քաղաքի պատմական կենտրոնով, Ռոզա Լյուքսեմբուրգի և Ալեքսանդրի փողոցների միջև մինչև Կարմիր հրապարակ և Կենտրոնական շուկա։ Շրջանցելով դրանք երկու կողմից` փողոցը հատում է, համապատասխանաբար, Կոմսոմոլսկի և Գոգոլի նրբանցքները։ Տրանսպորտնայա փողոցը հատելիս Չեխովի փողոցը թեքվում է դեպի արևմուտք, հատում Կալինինի, Ժդանովի, Լոմոնոսովի, Ֆադեևի և այլ փողոցներ և ավարտվում Տագանրոգի նոր միկրոշրջանում` «Պրոստոկվաշինոյում»։
Տների համարակալումը սկսվում է Շևչենկոյի փողոցից։
Անվանումներ
Փողոցի նախկին անունները ժամանակագրական կարգով.
Ալեքսանդրի փողոց կոչվել է Ալեքսանդր I կայսրի պատվին` 1862-1904 թվականներին։ Գրողի անունով փողոցն անվանակոչվել է 1904 թվականին` Անտոն Չեխովի մահվան տարում։
Ծանոթագրություններ
Կատեգորիա:Տագանրոգի փողոցներ
Պոլյա Գոյավիչինսկայա
Կենսագրություն
Պոլյա Գոյավիչինսկայաը ծնվել է բանվորի ընտանիքում։ Ավարտել է տարրական դպրոցը, աշխատել մանկապարտեզում որպես դաստիարակ, գրադարանավար։ Խաղացել է սիրողական թատրոնում։ Առաջին համաշխարհային պատերազմի տարիներին մասնակցել է Լեհական ռազմական կազմակերպության աշխատանքներին։
1931 թվականից ամբողջովին նվիրվել է գրական գործունեությանը։ 1936 թվականից եղել է լեհ գրողների արհմիության անդամ։ Գերմանացիների կողմից Վարշավայի գրավման ժամանակ 1943 թվականին նացիստները նրան ձերբակալել են և բանտարկել «Սերբիա» կորպուսի Պավիակի բանտում։ Այդ օրերի իր հիշողությունները նա նկարագրել է «Վանդակաճաղեր» գրքում։ Բանտից դուրս գալուց հետո ծանր հիվանդացել է, երկար ժամանակ բուժվել և թաքնվել ընկերների մոտ։ Պատերազմից հետո բնակվել է Վարշավայում։ Եղել է լեհական PEN ակումբի անդամ։
Թաղված է Վարշավայի Ստարիե Պովոնզկի գերեզմանատանը։
Ստեղծագործություն
Պոլյա Գոյավիչինսկայան միջպատերազմյան շրջանի ամենահանրաճանաչ լեհ գրողներից մեկն էր։ Հոգեբանական և սոցիալ-բարոյական թեմաներով նրա ստեղծագործությունները  մինչ օրս համարվում են ամենաշատ ընթերցված գրքերից։ Նա իր առաջին գրական գործերը ուղարկել էր Գաբրիելա Զապոլսկայային, որը դրանք դրական էր գնահատել դրանք և առաջարկել էր Պ. Գոյավիչինսկայային շարունակել գրել։ Նրա առաջին գրական աշխատանքը «Երկու պատառիկներ» պատմվածքն էր, որի համար 1915 թվականին արժանացել է «Echo Pragi» ամսագրի մրցանակին։
1933 թվականին նա հրապարակեց իր առաջին ստեղծագործությունը «Նախորդ օրը» պատմվածքների ժողովածուն, բայց նրան հաջողություն բերեց 1934 թվականին լույս տեսած «Էլզբիտայի  երկիրը» վեպը, որտեղ նկարագրվում էին Վերին Սիլեզիայի մարզի ազգային և սոցիալական բախումները։ Գոյավիչինսկայայի «Աղջիկները Նովոլիպոկից» ամենահայտնի վեպում պատմվում է 20-րդ դարի առաջին երկու տասնամյակում Վարշավայի աղքատ թաղամասի մի քանի երիտասարդ կանանց կյանքի մասին, որը ցուցադրվում է Վարշավայի մանր-բուրժուական միջավայրի, սովորույթների և մտածելակերպի ֆոնի վրա։
Հետագայում գրողը շարունակեց իր հերոսուհիների ճակատագիրը «Դրախտի խնձորենին» գրքում (1937)։ 1937 թվականին բեմադրվեց «Ժամանակակիցը» ներկայացումը (Współczesne): «Աղջիկները Նովոլիպոկից» և «Դրախի խնձորենին» վեպերը, ըստ գրականագետների, Գոյավիչինսկայայի ամենահասուն գործերն են։ Դրանք նրան բերեցին մեծ ժողովրդականություն և արժանացան մի շարք գրական մրցանակների։
Ավելի ուշ «Աղջիկները Նովոլիպոկից» վեպի հիման վրա ֆիլմ նկարահանվեց և ցուցադրվեց հեռուստատեսությամբ, այն թարգմանվել է աշխարհի շատ լեզուներով, այդ թվում՝ չեխերեն, իտալերեն, ռուսերեն, սլովակերեն և սերբախորվաթերեն։
Ծանոթագրություններ
Կատեգորիա:Լեհ կին գրողներ Կատեգորիա:Լեհ արձակագիրներ Կատեգորիա:Առաջին համաշխարհային պատերազմին մասնակցած լեհեր
Բահիա Հարիրի
Բահիա Հարիրի (արաբերեն։ بهية الحريري, ծնվ. ), լիբանանցի քաղաքական գործիչ և Լիբանանի նախկին վարչապետ Ռաֆիկ Հարիրիի քույրը։ Նրա երկրորդ եղբայրը Շաֆիք Հարիրին է ։
Վաղ կյանքը և կրթություն
Բահիա Հարիրին ծնվել է 1952 թվականին Սայդայում, Լիբանան։ Հարիրին ծնվել է համեստ սուննիների ի ընտանիքի։ Ունի երկու եղբայր Շաֆիք և Ռաֆիկ Հարիրիները ։ 1970 թվականին ավարտել է մանկավարժական ակադեմիան։
Կարիերա
Հարիրին որպես ուսուցիչ Սայդայում և Հարավային Լիբանանում աշխատել է կրթություն ստանալուց անմիջապես հետո՝ մինչև 1979 թվականը։ Նա ղեկավարել է Սայդայի Հարիրի հիմնադրամը, որը հիմնադրվել էր իր եղբոր՝ Ռաֆիկ Հարիրիի կողմից 1979 թվականին։ Հիմնադրամը հանդիսանում է կարևոր կրթական ու բարեգործական հաստատություն։ Նա նաև Հարիրիի-Սայիդ հիմնադրամի վարչական խորհրդի նախագահն է։
1992 թվականին Հարիրին ընտրվել է Լիբանանի խորհրդարանի անդամ։ Նա 1996 և 2000 թվականին նույն պաշտոնում վերընտրվել է ։ 2008 թվականի հուլիսից մինչև 2009 թվականի նոյեմբերը նա եղել է կրթության նախարար։
Նա խորհրդարանի անդամ է վերընտրվել 2009 թվականի հունիսին։ Ներկայում նա գլխավորում է Լիբանանի խորհրդարանի կրթության և մշակույթի հանձնաժողովը, ինչպես նաև նա արտաքին հարաբերությունների և ներգաղթի հարցերով խորհրդարանական հանձնաժողովի անդամ է։ Հանդիսանում է նաև ՅՈՒՆԵՍԿՕ-ի բարի կամքի դեսպան։ Ղեկավարել է Բարձրագույն կրթության հարցերով Իսլամական կազմակերպությունը։
1992 թվականից Հարիրին Լիբանանի Ամերիկյան համալսարանի հոգաբարձուների խորհրդի անդամ է։
Անձնական կյանք
Բահիա Հարիրին ամուսնացած է Մուստաֆա Հարիրիի հետ (որը հանդիսանում է նաև նրա զարմիկը) ։ Նրանք ունեն 4 երեխա. Նադեր (ծնվ. 1969), Ղինա, Ահմադ (սեռ. 1982) և Օլաա։
Արտաքին հղումներ
Կատեգորիա:Լիբանանի քաղաքական գործիչներ Կատեգորիա:Բեյրութի ամերիկյան համալսարանի շրջանավարտներ Կատեգորիա:ՅՈՒՆԵՍԿՕ-ի բարի կամքի դեսպաններ
Բրանդենբուրգյան դարպասներ (Կալինինգրադ)
Բրանդենբուրգյան դարպասներ (Brandenburger Tor), Կալինինգրադի պահպանված յոթ քաղաքային դարպասներից մեկը։ Գտնվում է Բագրատիոն փողոցի վերջնամասում և դեպի Սուվորովի փողոց  անցման հատվածում, քաղաքի Հաբերբերգ պատմական շրջանի սահմանին։ Բրանդենբուրգյան դարպասները Կալինինգրադ քաղաքի միակ քաղաքային դարպասներն են, որ օգտագործվում են իրենց ուղղակի նշանակությամբ։
Պատմություն
Բրանդենբուրգյան դարպասները կառուցվել են Քյոնիգսբուրգում 1657 թվականին, Առաջին պաշտպանական հողապատնեշի հարավ արևմտյան հատվածում, դեպի Բրանդենբուրգի ամրոց (այժմ` Ուշակովո ավան) տանող ճանապարհի հետ հատման տեղում։ Դրամական միջոցների և համապատասխան նախագծի բացակայության պատճառով շինարարները սահմանափակվեցին հողապատնեշի վրա փայտե դարպասների կառուցմամբ։ Հուսալի պաշտպանություն ապահովելու նպատակով դարպասների առջև խրամ փորեցին և լցրեցին ջրով։ Հարյուր տարի անց պրուսական թագավոր Ֆրիդրիխ II-ի հրամանով քայքայված շինությունը քանդվեց և նրա տեղում կառուցվեց խոշոր աղյուսե շինություն երկու լայնարձակ անցուղիներով։ Նոր ամուր դարպասներն ամբողջությամբ փակեցին դեպի հարավ տանող ճանապարհը (ներկայումս Սուվորովի փողոց ) և  ծառայեցին քաղաքի հուսալի պաշտպանությանը։ Հաստ պատերը լավագույն ձևով էին պաշտպանում ներքին ամրաշինական կառույցներում տեղակայված պահակազորի փոքրիկ կայազորին։  Այստեղ էին գտնվում   նաև ծառայողական,  օժանդակ, պահեստային շինությունները և ամբարձիչները։ 1843 թվականի  վերականգնողական աշխատանքների ընթացքում դարպասները զգալիորեն վերակառուցվեցին և զարդարվեցին  սրածայր դեկորատիվ վերնաճակատներով, ավազաքարե խաչաձև ծաղիկներով, ոճազարդված տերևներով, գերբերով և մեդալյոններով։
Դարպասների վրա տեղադրված են ռազմական նախարար, պրուսական բանակում ռեֆորմների իրականացման մասնակից ֆելդմարշալ Բոյենի (1771-1848), աջից Երկրորդ հողապատնեշային ամրության հեղինակներից մեկի, ինժեներական կորպուսի ղեկավար, գեներալ լեյտենանտ Էռնստ Լյուդվիգ ֆոն Աստերի (1778-1855), քանդակագործական դիմանկարները։
Բրանդենբուրգյան դարպասները մինչև մեր օրերը պահպանված Քյոնիգսբերգյան միակ դարպասն է, որը կատարում է իր նախկին տրանսպորտային գործառույթը։ Շինությունը վերականգնվել է, այն պահպանվում է պետության կողմից, որպես Կալինինգրադի Բագրատիոնի փողոցը զարդարող ճարտարապետական հուշարձան։
Ճարտարապետություն
Դարպասներն ունեն երկու ուղանցում։ Չնայած 19-րդ դարի կեսերին Քյոնիգսբերգում կառուցված բոլոր դարպասները դասվում են նեոգոթիկա ոճին, Բրանդենբուրգյան դարպասներում գոթական ոճն ավելի վառ է արտահայտված։ Առանձնանում են սլաքանման վերնաճակատները, որոնք իրականում ցածր շինությանը տալիս են բարձրի զգացողություն։ Դարպասները ճոխությամբ զարդարված են դեկորատիվ տարրերով, օրինակ հարթաքանդակներով և ոճավորված քարե ծաղիկներով։
Գրականություն
Կատեգորիա:Ռուսաստանի մշակութային ժառանգություն Կատեգորիա:Կալինինգրադի քաղաքային դարպասներ
Իսպանական խոհանոց
Իսպանական կամ Իսպանիայի ազգային խոհանոցը ստեղծվել է երկրի շրջանների բազմազանության, խոհարարական ավանդույթների, աշխարհագրական դիրքի, կլիմայի և մշակութային առանձնահատկությունների շնորհիվ։
Շրջանային խոհարարական ավանդույթներ
Յուրաքանչյուր շրջան ունի իր ուրույն խոհարարական ավանդույթները։ Իսպանիայի տարբեր շրջաններում ճաշատեսակների ընդհանուր հատկանիշներն են ձիթապտղի յուղը, սխտորը, կանաչին և գինին։ Մթերքների հսկայական բազմազանությունն ու ուտելիքների բաղադրատոմսերը հիմնականում պայմանավորված են բարենպաստ կլիմայով, քանի որ, երկրում աճում են բազմաթիվ բույսեր։
Նախուտեստներ
Տապաս (Tapas)՝ նախուտեստ, որն Իսպանիայում մատուցվում է գարեջրով կամ գինով։ Իսպանիայում կան հատուկ տապաս-բարեր, որտեղ կարելի է պատվիրել մի քանի տեսակի նախուտեստներ մեծ խմբերի համար։ Իսպանական ճաշատեսակները պարզ են, և շնորհիվ բուրավետ համեմունքների, ինչպիսին զաֆրանն է, հարուստ համ ունեն։ Իսպանական խորտիկների ֆավորիտների թվում են ձիթապտուղը, լիմոնով, նշով, թունայով ձիթապտուղը, տարբեր սենդվիչները, Մադրիդյան սենդվիչները կաղամարով, տապակած ծովախեցգետինները, մարինացված խոզի միսը, խոզապուխտը, պանիրը, պանիրը ձիթապտղի յուղով։ Մեկ այլ նախուտեստ է պինչոն, որը մեկ անգամ կծելու ուտեստ է և հայտնի է հատկապես Սան Սեբաստիան կոչվող շրջանում։ Ռասիոնեները ավելի մեծ են, քան տապասը։ Սակայն դրանք երկուսն էլ պատրաստված են մեկ մթերքից կամ ուտեստից, ինչպիսին օրինակ խոզի խորոված ականջներն են, կաղամարը հռոմեական ձևով, նրբերշիկները գինով։ Այնուամենայնիվ, քանակապես շատը պլատոս կոմբինադոսն է, որը ներառում է մի քանի մթերքներ (կրոկետներ, թարմ բանջարեղենով աղցան, ձու, հորթի միս)։ Իսպանական տորտիլյան ձվածեղ է ձիթապտղի յուղով, հավի ձվով, կարտոֆիլով և սոխով։ Հաճախ տրվում է նախաճաշին։ Իսպանական խորտկարաններում տորտիլյան մատուցվում է սենդվիչներում և առաջարկվում է որպես խորտիկ։
Աղցաններ
Իսպանական ավանդույթի համաձայն` մինչև ճաշը մատուցվում է կարմրացրած նուշ, կանաչ հում ձիթապտուղ, հաց, ինչպես նաև լոլիկով և սխտորով սոուս, թարմ աղցան, եփած բանջարեղեն, ծովամթերք, լոբի, որոնք հաճախ համեմում են ձիթապտղի յուղով կամ ձիթապտղի յուղը քացախով։ Իսպանացիների ամենասիրած աղցանը ծովամթերքներով աղցաններն են։
Ապուրներ
Իսպանացիերը աղցանից հետո սովորաբար ապուր են ուտում։ Այն կարող է լինել թանձր (crema) կամ լցոնած (caldo)։ Իսպանական ազգային խոհանոցի ուտեստներից են թանձր ապուրը, շոգեխաշած բանջարեղենով միսը։ Առավել հայտնի իսպանական ապուրներից է Անդալուզիական գասպաչոն (gazpacho), որը բանջարեղենային ապուր է, պատրաստվում է առանց ջերմամշակման, և մատուցվում է սառը վիճակում, երբեմն սառույցի կտորներով։
Ողջ Իսպանիայում սառը վիճակում մատուցվող բանջարեղենային ապուրները անփոփոխ տարածում ունեն, դրանցից են նաև ախո բլանկոն (սպիտակ տեսակը) և գասպաչոն (կարմիր տեսակը)։ Դրանց ծագումը հասնում է Հռոմեական ժամանակներ, երբ դա այսօրվա Անդալուզիայի տարածքներում դիրքավորված յուրաքանչյուր հռոմեական լեգեոների` օրենքով սահմանված սննդաբաժինն էր։
Իսպանիային հատուկ մյուս ապուրը պուկերոն է, որը պատրաստվում է տավարի մսով և խոզապուխտով, նրբերշիկով, եռացրած խմորագնդիկներով, մաղադանոսով, սխտորով և թանձր օլլա պոդրիդայով, որի բաղադրիչներն են ոչխարի կամ հորթի տոտիկները, տավարի պոչը, խոզապուխտը, ապխտած նրբերշիկը, ոլոռը և բանջարեղենը։ Երբ միսը եփվում է, այն մատուցվում է սխտորով և բուրավետ համեմունքներով համեմված ապուրի մեջ կտրտած։ Ողջ երկրով մեկ շատ տարածված են տորտիլլաները` սառը կամ տաք մատուցվող կարմրացրած ձվածեղը։
Մինչ հարավում իշխում են ծովամթերքները, երկրի կենտրոնական մասում թագավորում են բանջարեղենը և մսի տեսակները, իսկ սարերում` գառան միսը և պատիճավոր բույսերը։
Աստուրիայում տիպիկ ճաշատեսակ է համարվում լոլիկի սոուսի մեջ շոգեխաշած խոզի միսը լոբով, այսպես կոչված` աստուրիան ֆաբադան։ Լեռնային Կաստիլիայի այցեքարտը տապակած հորթի կամ գառան միսն է, ինչպես նաև չորացրած խոզապուխտը (ամենահայտնին սերանոն է), նաև խոզի խորիզով կծու նրբերշիկը։
Կատալոնիայում ուտում են ամենատարբեր ձևերով բանջարեղենով պատրաստված (թարմ, եփած կամ մարինացված) ձուկ, Գալիսիայում մատուցում են սարսուելա դե մարիկոս` լոլիկի, սոխի, սխտորի, ձիթապտղի ձեթի և գինու կծու սոուսի մեջ շոգեխաշած տապակած ձկան կտորներ։
Բրնձով ուտեստներ
Անկասկած իսպանական առավել հայտնի ուտեստ է պաելյան ։ Այն պատրաստվում է բրնձով, զեյթունի ձեթով՝ հատուկ ձևով։ Պաելյայի մեջ երբեմն ավելացնում են ծովամթերք, բանջարեղեն, հավի միս և պատրաստում երկաթե մեծ թավայի մեջ։ Կան պաելյայի բազմաթիվ բաղադրատոմսեր։ Իսպանացիներն իրենք են ասում, որ դրանք երեք հարյուրից ավել են։ Դասական պաելյան պատրաստում են բրնձից, վեցից յոթ տեսակ ձկներից, ծովամթերքից, հավից, սպիատակ գինուց, համեմունքներից և խոտաբույսերից։ Իսպանական որոշ շրջաններում ուտեստը պատրաստում են ոլոռից։
Վալենսիան պաելյաների երկիրն է, քանի որ այդ տարածաշրջանում բրինձ շատ է աճում։
Ձկնեղեն և ծովամթերքներ
Ձուկը հիմնական բաղադրիչն է միջերկրական սննդակարգի։ Իսպանացիների համար այն, ամենասիրած ուտեստներից մեկն է։ Ընտանեկան սեղանին ձուկը մատուցում են ոչ միայն շաբաթը մեկ անգամ կամ տոնական օրերին, այլ՝ շատ հաճախ։ Իսպանական ջրերում շատ և բազմաթիվ տեսակների ձկներ են լողում։ Ամենահայտնի ձկան տեսակներից մեկը թունա տեսակի ձուկն է։ Այս ձուկն առավել համեղ է, երբ իրեն պատրաստում են անմիջապես բռնելուց հետո։ Իսպանիայում թունայի պատրաստման մի շարք ձևեր կան․ ապխտած, տապակած, պահածոյացված։ Չորացրած աղի թունան անվանում են մոխամա ։ Էսպետո ՝ չորացնում են ածխի վրա՝ ծխահարում, համեմում ծովային աղով և լավ տապակում։ Սա տիպիկ Անդալուսյան Մալագայի ուտեստ է։ Անչոուս ձկան տեսակը կարելի է պարզապես տապակել ձիթապտղի յուղով կամ ուտել պանրով և քացախով։
Ծովամթերքները իապանական խոհանոցի էական մասն են կազմում (Աշխարհում Իսպանիան երկրորդ երկիրն է Ճապոնիայից հետո, որտեղ շատ ձուկ և ծովամթերք է օգտագործվում)։ Իսպանացիները շատ են սիրում ուստրեներ, ծովային խխունջներ և այլ տեսակի ծովային բարիքներ, որոնցից պատրաստում են բազմատեսակ ապուրներ, սոուսներ և ճաշատեսակներ։ Միջերկրական ծովի ափին Իսպանիայում հայտնի ուտեստ է սարսուելան, որը պատրաստվում է շոգեխաշած ձկան տեսկանիից և ծովային մթերքներից՝ համեմված խիտ սոուսով։
Մսեղեն
Համոն (Jamón)՝ իսպանական խոզապուխտ, համեղ ուտեստ և դելիկատես, որն ազգային հարստություն է։ Այն վերցված է Պիրենեյան խոհանոցից, և իսպաներեն թարգմանվում է խոզապուխտ։ Այն պատրաստում են հատուկ պայմաններում, գրեթե խոլեստերին չի պարունակում և համարվում է երկրի ամենաշատ կիրառվող մսամթերքը։ Իսպանիայում խոզապուխտ կարող ես տեսնել յուրաքանչյուր ռեստորանում և բարում։
Երշիկեղեն Բացի հայտնի համոնից, իսպանական խոհանոցը հայտնի է նաև երշիկեղենի իր տեսականիով։ Արյունային երշիկի իսպանական տարբերակը Մորսիլյա իսպանական կարմիր նրբերշիկն է, որի պատրաստման մի քանի տարածաշրջանային բաղադրատոմսեր կան։ Առավել նշանավոր են բուրգոսյան մորսիլյան, որը պատրաստվում է խոզի արյունով, խոզի մսով, յուղով, սոխով և բրնձով, ինչպես նաև՝ կանաչ մորսիլյան, որտեղ բրնձի փոխարեն ավելացնում են կանաչ սոխ։ Իսպանիայում մորսիլյան պատրաստում են գրիլի վրա, տապակում են, ավելացնում են լոբով, ոսպով և սիսեռով ապուրներին և մատուցում ինչպես տապասը։ Առավել հայտնի է Բուրգոսի երշիկեղենը՝ այսպես կոչված «Բուրգոսի Մորսիլիան»։ Այն պատրաստում են արյունից, յուղից ու բրնձից։ Չորիսո խոզի մսից պատրաստված նրբերշիկը նույնպես հայտնի է Իսպանիայում և Պորտուգալիայում։ Այն պատրաստման համար օգտագործվում է չորիսո և պղպեղ, որն ուտեստին տալիս է երշիկին բնորոշ համ ու կարմրավուն գույն։
Թռչնամիս
Իսպանիայի բոլոր մարզերում տարածված է թռչնամսով ուտեստները։ Որպես կանոն, ուտելիքին ավելացվում է ճուտ։ Կախված նրանից, թե Իսպանիայի որ տարածաշրջանում են պատրաստում, գոյություն ունեն պատրաստման մի շարք ավանդական մեթոդներ։ Թռչնամիսը տապակում են, շոգեխաշում, լցոնում ծովամթերքներով կամ բանջարեղեններով։ Տասնյակ տարբեր բաղադրատոմսերի մեջ են մտնում հայտնի «Հավ՝ տոմատի սոուսով», «Հավ՝ շոգեխաշած բանջարեղենով, գինու սոուսի մեջ», «Իսպանական ճուտ», «Ճուտ՝ չիլինդրոն սոուսով» ուտեստները։
Գալիսիայում ավելի շատ օգտագործում են հատուկ տեսակի աքլորի միս, որի միսն ավելի համեղ է, քան սովորական հավինը։ Այս թռչնամսից պատրաստում են յուրահատուկ էկզոտիկ կերակուրներ։
Քաղցրավենիք եւ աղանդեր
Իսպանիայում ամենահայտնի անուշեղենը տուռոն խմորեղենն է։ Այն համարվում է երկրի Սուրբ Ծննդյան ավանդական խմորեղենը։ Այժմ այս խմորեղենը պատրաստում են ողջ տարի, քանի որ, զբոսաշրջիկներ շատ են լինում Իսպանիայում։
Այն նուգա է ընկույզով, որի բաղադրատոմսն իսպանացիներին է հասել արաբներից, ովքեր բնակվում էին Պիրենեյան թերակղզում, շուրջ հազար տարի առաջ։ Մինչ շաքարավազի հայտնվելը, մարդիկ քաղցրավենիք էին պատրաստում մեղրից։ Տուռոն պատրաստում են ձվի սպիտակուցից, մեղրից, տապակած նուշից կամ այլ ընկույզներից, սովորաբար լինում է ուղղանկյուն եռանկյան կամ շրջանի տեսքով։ Երբեմն տուռոն կարող է լինել շոկոլադով, չրով և քաղցր ուռած բրինձով։ Պոլվորոն նույնպես հայտնի անուշեղեն է, որն ինչպես տուռոնը, համարվում է Սուրբ Ծննդյան խմորեղեն; Այն պատրաստում են ալյուրից, շաքարավազից, կաթից և ընկույզից։ Մի քանի բաղադրության մեջ ճարպի փոխարեն օգտագործվում է օրինակ՝ ձիթապտղի կարագը։
Ոչ պակաս հայտնի է Կատալոնյան կրեմը, որը պատրաստում են կաթից, ձվի դեղնուցից, շաքարավազից։ Երբեմն ավելացնում են համեմունքներ, դարչին, վանիլ։ Սառչելուց հետո սառը կրեմը ծածկում են շաքարավազով և ենթարկում բարձր ջերմաստիճանների, որ շաքարավազը դառնա խրթխրթան։ Որոշ բաղադրատոմսերում ավելացնում են նաև օսլա կամ ալյուր։
Նավառայում հայտնի է Բրնձով պուդինգը։
Վալենսիայում շատ են պատրաստում ցիտրուսով՝ հատկապես նարնջով կարկանդակներ։
Աստուրիայում պատրաստում են խնձորով կարկանդակներ, պուդինգներ, խմորեղեններ։
Ավիլա քաղաքի հարակից շրջաններում առավել հայտնի է Սուրբ Թերեզայի դեղնուցներ ինչպես նաև Ավիլայի դեղնուցներ իսպանական խոհանոցի հայտնի թխվածքաբլիթը։
Պանիր
Կաստիլիա—Լա Մանչայում արտադրում են Մանչեգո կոշտ պանիրը, որը պաստերիզացված ոչխարի կաթից են պատրաստում։
Կասերեսում արտադրում են Իբորես միջին կոշտության պանիր, որը պատրաստում են այծի կաթից սերուծքային հյուսվածքով։
Ալկոհոլ
Իսպանիայում ավանդական ոգելից խմիչքներն արտադրվում են մրգերի և բանջարեղենների թորման ճանապարհով, բարձրագույն տեխնոլոգիաների կիրառմամբ։ Գինին ամենաշատ օգտագործվող ըմպելիքն է Իսպանիայում։ Այն միշտ էլ համրվել և համարվում է իսպանական խոհանոցի հիմնական բաղադրիչներից մեկը։ Այսօր Ֆրանսիայի և Իտալիայի հետ միասին Իսպանիան աշխարհում ամենահզոր գինի արտադրողների եռյակում է։ Շուրջ 90 տեսակ խաղող են աճեցնում Իսպանիայի 60 շրջաններում, որոնք գինու արտադրությամբ են զբաղվում։
Խերես՝ գինի, որն իր անունը ստացել է Խերես դե լա Ֆրոնտերա քաղաքի անունից։
Սիդր մրգահատապտղային թույլ՝ ալկոհոլային գինի, ստացվում է խնձորահյութի խմորմամբ։ Արտադրվում է Աստուրիայում։ Այն պարունակում է 5-7 % ծավալով սպիրտ, 5-8 գ/լ թթուներ։
Սանգրիա՝ ավանդական իսպանական խմիչք՝ կարմիր գույնի։ Պատրաստվում է չոր կարմիր խաղողից, ավելացվում է այլ մրգեր, հաճախ ցիտրուս։ Մատուցվում է ապակյա մեծ բաժակներով և սառույցով։
Իսպանացիները գարեջուր շատ ավելի քիչ են օգտագործում։
Բալեարյան կղզիները հայտնի է իր լիկյորներով։ Այն պարունակում է 25 տարբեր բույսերի Էքստրակտներ՝ այդ թվում դաղձ, օշինդր, հազրեվարդ, նարդոս։ Այս լիկյորի երեք տեսակ կա՝ քաղցր, չոր և կիսաքաղցր։
Իսպանիայում մեկ այլ հայտնի լիկյոր է Պաչարինը։
Ոչ ալկոհոլային խմիչքներ
Գրանիսադոս՝ սառեցված հյութ։
Հանքային ջուր՝ սովորաբար մատուցվում է սառույցով։
Իսպանիայում այնքան էլ ընդունված չէ թեյ խմելը։
Սուրճ մատուցվում է բարերում, ռեստորաններում, սրճարաններում, տարբեր ձևերով․ սև սուրճ, սուրճ կաթով, սուրճ՝ աննշան կաթով։
Ուտելու մշակույթ
Այս մշակույթի համաձայն` իսպանացիներն իրենց ժամանակի մեծագույն մասն անց են կացնում դրսում։ Այդ իսկ պատճառով էլ նրանք հաճախ են ուտում դրսում` ռեստորաններում և սրճարաններում։
Բարում նախաճաշելու սովորությունը շատ տարածված է։ Երբեմն բարը սրճարանի, փաբի կամ ռեստորանի դեր է կատարում. կախված օրվա ժամից` այստեղ համապատասխան ճաշատեսակներ են մատուցում։ Մինչև ժամը տասներկուսը մատուցում են նախաճաշ, սակայն կարող եք խնդրել մատուցողին, որ պանրով կամ խոզապուխտով սենդվիչ բերի։ Կեսօրից մինչև ժամը չորսը խոհանոցը մատուցում է տաք ուտեստներ։ Չորսից հետո այն փակ է մինչև երեկո, երբ կսկսեն ընթրիք մատուցել։ Որպես աղանդեր, սեզոնային մրգերի և պաղպաղակի հետ միասին, հաճախորդներին մատուցում են պուդինգ կամ թխվածքներ։ Հետաքրքիրն այն է, որ իսպանացիները սուրճը ևս աղանդեր են համարում, այստեղ պատրաստված սուրճը հիանալի համ ունի։ Թեյի սիրահարները տխրում են` իմանալով, որ այն այստեղ շատ հազվադեպ է մատուցվում։
Տես նաև
Կատեգորիա:Իսպանական խոհանոց Կատեգորիա:Ուտեստներ ըստ երկրի Կատեգորիա:Ուտեստներ
Ցելիննի շրջան
Ցելիննի շրջան (Целинный район), մունիցիպալ շրջան Ռուսաստանի Դաշնության Կուրգանի մարզում։
Աշխարհագրություն
Շրջանի տարածքի մակերեսը կազմում է 3460 կմ²։
Բնակչություն
2010 թվականի մարդահամարի արդյունքներով շրջանում բնակվում էր 19523 մարդ։ Բնակչության խտությունը կազմում էր 5,64 մարդ/կմ²։
Արտաքին հղումներ
Կատեգորիա:Կուրգանի մարզ Կատեգորիա:Ռուսաստանի շրջաններ ըստ դաշնային սուբյեկտների
Մեծ Շիշմենգա
Մեծ Շիշմենգա (Большая Шишменьга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կեմա գետի ձախ ափում՝ 54 կմ հեռավորության վրա։ Գետի երկարությունը 24 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Հյուրանոց «Մերիգոլդ»: Բնակեցումը շարունակվում է
Հյուրանոց «Մերիգոլդ»․ Բնակեցումը շարունակվում է (The Second Best Exotic Marigold Hotel), բրիտանացի ռեժիսոր Ջոն Մեդենի կատակերգություն։ Համարվում է «Հյուրանոց «Մերիգոլդ»․ Էկզոտիկներից լավագույնը» ֆիլմի շարունակությունը։